Na temelju članka 26. i 27. Zakona o radu („Narodne novine“ broj 93/14, 127/17 I 98/19) i članka 118. Zakona o odgoju i obrazovanju u osnovnoj i srednjoj školi (Narodne novine br. 87./08., 86./09., 92./10., 105./10.-ispravak, 90./11., 5./12., 16./12., 86./12., 94./13. , 152./14., 7/17, 68/18., 98/19. i 64/20.) te članka 152. stavaka 1. podstavka 1. Statuta Osnovne škole Berek, Školski odbor Osnovne škole Berek, nakon prethodnog savjetovanja s sindikalnom povjerenicom u funkciji Radničkog vijeća Kornelijom Živko, na sjednici održanoj 25. ožujka 2021. d o n o s i

**P R A V I L N I K**

**O**

**IZMJENAMA I DOPUNAMA PRAVILNIKA O RADU**

Članak 1.

U Pravilniku o radu Osnovne škole Berek KLASA: 003-05/19-01/02, URBROJ:2123-26-02-19-1 od 24.1.2019. godine članak 9. mijenja se i glasi:

„O potrebi zapošljavanja novih radnika u školi zaključuje ravnatelj.

Potreba za radnikom prijavljuje se upravnom tijelu županije nadležnom za poslove obrazovanja koji vodi evidenciju o radnicima za kojima je prestala potreba u cijelosti ili u dijelu radnog vremena.

Ako u evidenciji postoji odgovarajuća osoba, na prijedlog upravnog tijela županije nadležnog za poslove obrazovanja Škola može zasnovati radni odnos s osobom koja ispunjava uvjete za zasnivanje radnog odnosa za koje je Škola prijavila potrebu.

Nakon što je upravno tijelo županije nadležnog za poslove obrazovanja obavijestio Školu da u evidenciji nema odgovarajuće osobe, odnosno nakon što se ravnatelj Škole istom tijelu pisano očitovao o razlozima zbog kojih nije primljena upućena osoba Škola podnosi prijavu potrebe za zapošljavanjem Hrvatskom zavodu za zapošljavanje.

Način i postupak zapošljavanja, način objave i sadržaj natječaja, postupak procjene i vrednovanja kandidata, imenovanje i način rada povjerenstva koje sudjeluje u procjeni i vrednovanju kandidata, obavještavanje kandidata o ishodu natječajnog postupka te druga pitanja vezana uz zapošljavanje na radnim mjestima u Školi uređuje se Pravilnikom o postupku zapošljavanja te procjeni i vrednovanju kandidata za zapošljavanje Škole, na koji suglasnost daje upravno tijelo županije nadležno za poslove obrazovanja.

Radni odnos u Školi zasniva se sklapanjem ugovora o radu u pravilu na temelju natječaja.

Iznimno radni odnos u Školi može se zasnovati sklapanjem ugovora o radu i bez natječaja u slučajevima propisanim Zakonom odnosno određenim Kolektivnim ugovorom za zaposlenike u osnovnoškolskim ustanovama.“.

Članak 2.

Članak 35. stavak 4. mijenja se i glasi :“Evidencija iz stavka 2. ovog članka također se vodi u skladu s Pravilnikom o evidenciji radnog vremena za radnike školskih ustanova.“.

Članak 3.

Članak 71.mijenja se i glasi:“Poslodavac i radnici škole dužni su postupati po Uredbi o sadržaju, načinu prikupljanja i obrade, te mjerama zaštite podataka u Registru zaposlenih u javnom sektoru.“.

Radnik koji je privremeno nesposoban ili spriječen za rad ili koristi neko drugo zakonsko pravo odsutnosti s posla, a nema otvoreni osobni korisnički pretinac u sustavu e-Građani, obračun plaće ili drugog materijalnog prava će mu se dostaviti e-mailom ili običnom poštanskom pošiljkom u roku od najkasnije petnaest dana od dana isplate plaće, naknade plaće ili drugog materijalnog prava. Ispis elektroničke poruke upućene radniku odnosno upis u knjizi izlazne pošte  smatra se dokazom uručenja u zakonskom roku.“.

Članak 5.

U članku 78. stavak 3. mijenja se i glasi:“Radi utvrđivanja osobe kojoj je potrebno otkazati ugovor o radu, ravnatelj škole dužan je za sve osobe koje su zaposlene na radnom mjestu za koje je potrebno iskazati višak, utvrditi kriterije iz stavka 2. ovoga članka i bodovati ih te na temelju tako utvrđenih kriterija i bodovanja uz prethodno savjetovanje s Radničkim vijećem odnosno sindikalnog povjerenika u funkciji radničkog vijeća, odrediti osobu kojoj će uz prethodnu suglasnost Školskog odbora biti otkazan ugovor o radu.“.

Članak 6.

Ovaj Pravilnik stupa na snagu osmoga (8) dana od dana objave na oglasnoj ploči Škole.

KLASA: 003-05/21-01/02

URBROJ:2123-26-02-21-1

U Bereku, 25.3.2021.

Predsjednica Školskog odbora

\_\_\_\_\_\_\_\_\_\_\_\_\_\_\_\_\_\_\_\_

Sanja Radošević

Ovaj Pravilnik o radu objavljen je na oglasnoj ploči dana 25.3.2021. godine.

Ravnateljica

\_\_\_\_\_\_\_\_\_\_\_\_\_\_\_\_\_\_\_\_\_

Dušica Vunić

Svoju prethodnu suglasnost na ovaj Pravilnik svojim potpisom potvrđuje sindikalna povjerenica

\_\_\_\_\_\_\_\_\_\_\_\_\_\_\_\_\_

Kornelija Živko